LPN ตั้งบ.ย่อยใหม่ “รักษาความปลอดภัย แอลเอสเอสฯ” ลุยธุรกิจบริการเต็มสูบ
LPN ตั้งบ.ย่อยใหม่ "รักษาความปลอดภัย แอลเอสเอสฯ" ลุยธุรกิจบริการเต็มสูบ
9 ธ.ค. 2563

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 8 ต.ค.63 บริษัท ลุมพินีพรอพเพอร์ตี้ มาเนจเมนท์ จำกัด (LPP) ซึ่งเป็นบริษัทย่อยของ LPN ในกลุ่มธุรกิจบริการ ได้จดทะเบียนจัดตั้งบริษัทย่อยแห่งใหม่กับกรมพัฒนาธุรกิจการค้า กระทรวงพาณิชย์ ในชื่อบริษัท รักษาความปลอดภัย แอลเอสเอส โซลูชั่นส์ จำกัด (LSS) โดยมีทุนจดทะเบียนเริ่มต้น 1 ล้านบาท และมีวัตถุประสงค์หลักในการให้บริการรักษาความปลอดภัย ตามกลยุทธ์การขยายงานในธุรกิจบริการ รายการดังกล่าวข้างต้นส่งผลให้ LSS เป็นบริษัทย่อยของ LPN